Szív teája

Anita Németh
Tue, 09 Apr 2024 10:13:46 +0000

A szívet támogató gyógynövények harmonikus egyvelege.

Ez a teakeverék jótékonyan hat a szívműködésre, csökkenti a vérnyomást, nyugtató, alvást segítő hatású.

A galagonyát méltán nevezhetjük a szív gyógynövényének. Nyugtatja a szívet, erősíti a szívizmokat, javítja az erek állapotát, ezáltal csökkenti a vérnyomást, támogatja, segíti a szív munkáját. Rendszeres fogyasztásával megelőzhető az érelmeszesedés is. Csökkenti az erős szívdobogás érzést, hatékonyan alkalmazható szívritmus zavarok esetén. Alvás problémák esetén is ajánlott.

A szúrós gyöngyajak ideges eredetű szívpanaszoknál, szívdobogásnál és magas vérnyomás esetén nyugtató hatású.

A citromfű az egyik legismertebb, leggyakrabban alkalmazott nyugtató, alvást segítő gyógynövény.

Felhasználási javaslat

Naponta 2 alkalommal forrázz le két teáskanál teafüvet, hagyd állni 10 percig majd szűrés után fogyasztható.

Figyelmeztetés

Várandóság és szoptatás esetén ezt a teát ne alkalmazd.

12 éves kor alatt nem ajánlott.

Teakeverékeim nem tartalmaznak mesterséges aromákat és színezőanyagokat, így a teák fogyasztásakor élvezheted azok natúr, természetes ízét.

A teakeverékben levő gyógynövények hatásait népgyógyászati adatok igazolják.

A tea fogyasztása nem helyettesíti az orvosi vizsgálatokat és kezeléseket!